16.1.2023
SL
Uradni list Evropske unije
L 14/295
Slika 2 Predhodno dokazana skladnost družine motorjev OBD
A.1.2.2
Dokazovanje učinkovitosti OBD med uporabo se izvede istočasno in pri enaki frekvenci kot dokazovanje skladnosti v prometu, opredeljeno v Prilogi 8.
A.1.2.3
Proizvajalec mora sporočiti prvotni razpored in načrt vzorčenja za preizkušanje skladnosti homologacijskemu organu ob prvotni homologaciji nove družine motorjev.
A.1.2.4
Tipi vozil brez komunikacijskega vmesnika, ki omogoča zbiranje potrebnih podatkov o učinkovitosti med uporabo iz Priloge 9C, z manjkajočimi podatki ali nestandardnim protokolom podatkov, se obravnavajo kot neskladni.
A.1.2.4.1
Posamezna vozila z mehanskimi ali električnimi okvarami, ki preprečujejo zbiranje potrebnih podatkov o učinkovitosti med uporabo, kot je določeno v Prilogi 9C, se izključijo iz študije o preizkušanju skladnosti, pri čemer se tip vozila ne obravnava kot neskladen, razen če ni dovolj vozil, ki bi izpolnjevala zahteve za vzorčenje, da bi se lahko študija ustrezno izvedla.
A.1.2.5
Tipi motorjev ali vozil, pri katerih zbiranje podatkov o učinkovitosti med uporabo vpliva na učinkovitost spremljanja sistema OBD, se obravnavajo kot neskladni.
A.1.3
Podatki o učinkovitosti OBD med uporabo
A.1.3.1
Podatke o učinkovitosti OBD med uporabo, ki se upoštevajo pri ocenjevanju skladnosti družine motorjev OBD, zabeleži sistem OBD v skladu z odstavkom 6 Priloge 9C in so na voljo v skladu z odstavkom 7 navedene priloge.
A.1.4
Izbira motorja ali vozila
A.1.4.1
Izbira motorja